นักระบาดวิทยาจีนชี้ สถานการณ์ “โควิด” ในปักกิ่ง ควบคุมได้แล้ว คาดผู้ป่วยลดลงอีกไม่กี่วัน
นักระบาดวิทยาจีนชี้ สถานการณ์ “โควิด” ในปักกิ่ง ควบคุมได้แล้ว คาดจำนวนผู้ป่วยลดลงอีกไม่กี่วันข้างหน้า
นักระบาดวิทยาจีนชี้ สถานการณ์ “โควิด” ในปักกิ่ง ควบคุมได้แล้ว คาดจำนวนผู้ป่วยลดลงอีกไม่กี่วันข้างหน้า
19 มิ.ย. 2563

สำนักข่าวซินหัว รายงานว่า วานนี้ (18 มิ.ย.63) นายอู๋จุนโหย่ว หัวหน้านักระบาดวิทยาประจำศูนย์ควบคุมและป้องกันโรคของจีน (CDC) กล่าวว่าสถานการณ์การแพร่ระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในกรุงปักกิ่ง เมืองหลวงของจีน อยู่ภายใต้การควบคุมแล้ว และคาดว่าจำนวนผู้ป่วยรายใหม่จะลดลงในอีกไม่กี่วันข้างหน้า
หัวหน้าระบาดวิทยา ระบุ แม้ปักกิ่งจะมีการรายงานผู้ป่วยที่ได้รับการยืนยันผลรายใหม่ทุกวัน แต่ไม่ได้หมายความว่าทุกรายเป็นผู้ป่วยที่เพิ่งติดเชื้อ โดยอธิบายว่าผู้ป่วยโรคโควิด-19 ในปักกิ่งที่รายงานเมื่อวันพุธ (17 มิ.ย.) จำนวน 21 รายนั้น เป็นผู้ที่ติดเชื้อก่อนวันที่ 12 มิ.ย. พร้อมเสริมว่าปักกิ่งจะตรวจพบผู้ป่วยอีกหลายรายในอีกไม่กี่วันข้างหน้า แต่จำนวนผู้ป่วยจะลดลง